PRILOG II: 
OPIS ZADATKA


	Naziv tražene usluge
	Postava, dovođenje u funkciju i održavanje klizališta s ledenim stazama, u skladu sa sljedećim zahtjevima:

	Razdoblje pružanja usluge
	od 28. 11. 2026. godine do 10. 1. 2027. godine

	Lokacija postavljanja klizališta i pratećih objekata
	Trg J.J. Strossmayera, Križevci

	Tražena veličina klizališta
	Traži se klizalište minimalne veličine 215 m².
Maksimalna veličina klizališta nije zadana, no mora je biti moguće postaviti i staviti u funkciju na lokaciji Trg J.J. Strossmayera, Križevci, zajedno s pratećim sadržajima (šator, kućica za najam i izdavanje klizaljki i drugo traženo ovim Opisom zadatka).

Oblik i smještaj klizališta na lokaciji Trg J.J. Strossmayera
zadani su Prilogu III. Skica prostora predviđenog za
smještaj klizališta.

	Nosiva podloga
	Priprema ravne površine – drveni podest, pad max. 0,2%, izdržljivosti opterećenja min. 500kg/m².

	Rashladna podloga klizališta
	Jedinstvena cjelina sastavljena od modula u instalaciju apsorbcijsko-fleksibilnog izmjenjivača topline sa pripadajućim kolektorskim sabirnim cijevima – veličina rashladne podloge klizališta mora odgovarati ponuđenoj veličini klizališta.

	Rashladni uređaj
	Rashladni uređaj – kapaciteta minimalno 70 Kw, koji garantira održavanje leda do vanjske temperature od 16°C bez vjetra te cirkuliranje rashladne tekućine na temperaturi od -10°C. Uređaj  mora biti energetski certificiran s ciljem smanjenja potrošnje električne energije sukladno međunarodnom standardu ISO 50001:2018 ili jednakovrijedno.

	Rashladna tekućina
	Rashladna tekućina koja se može hladiti do temperature od -25°C.

	Priključni elementi
	Svi potrebni priključni elementi – fleksibilna armirana crijeva između kolektora podloge klizališta i rashladnog uređaja, vanjski prenosivi tank za rashladnu tekućinu, potrebni materijal za spajanje i međusobno povezivanje.

	Zaštitna ograda
	Zaštitna ograda minimalne ukupne visine 1,00 m, postavljena i učvršćena na sve rubne dijelove klizališta tako da okružuje cijeli prostor klizališta, s ugrađenim vratima za ulaz/izlaz klizača te mogućnošću postave više reklamnih banera dimenzije 300*80 cm duž ograde.



	Klizaljke
	Klizaljke namijenjene iznajmljivanju za potrebe rekreativnog klizanja, sukladne važećem standardu za sigurnost – Izvršitelj je dužan osigurati količinu od najmanje 160 pari klizaljki te raspon brojeva najmanje od broja 26 do broja 47.

	Pomagala za klizanje
	Izvršitelj je dužan osigurati minimalno 7 pomagala za klizače početnike.

	Šator
	Izvršitelj je dužan osigurati šator minimalne veličine 25 m² te drveni pod šatora prekriven tepihom, s minimalno 6 klupa za potrebe preoblačenja korisnika klizališta te čuvanim prostorom za odlaganje obuće korisnika radi korištenja klizališta.

	Kućica za najam i izdavanje klizaljki
	Prostor za najam klizaljki te smještaj naplate i djelatnika.  Izveden u potpunosti da odgovara zahtjevima klizališta.

	3Usluga vođenja i upravljanja klizalištem
	Izvršitelj je dužan osigurati kompletnu uslugu vođenja i upravljanja klizalištem, što obuhvaća potreban broj djelatnika, održavanje i zalijevanje ledene plohe te najam klizaljki i pomagala za klizanje.

	Radno vrijeme klizališta
	Izvršitelj je dužan osigurati dnevno radno vrijeme klizališta od ponedjeljka do četvrtka te u nedjelju od 10,00 do 22,00 sata te  petkom i subotom od 10,00 do 23,00 sata.

Na Badnjak, Božić i Novu godinu, Izvršitelj je dužan osigurati radno vrijeme u trajanju od najmanje 5 sati u terminu prema vlastitom odabiru, o čemu je dužan obavijestiti Naručitelja najkasnije prije postavljanja klizališta, odnosno do 20. 11. 2026.

	Osiguranje
	Izvršitelj je dužan sklopiti policu osiguranja od odgovornosti prema trećim osobama za cijelo razdoblje pružanja usluge za prostor klizališta i pratećih objekata.

	Organizacija događanja
	Izvršitelj je dužan organizirati otvorenje klizališta dana 28. 11. 2026. godine uz prigodni zabavni program, koji obuhvaća najmanje 15 minuta programa na ledu s profesionalnim klizačima/klizačicama.

	Organizacija škole klizanja
	Organizacija škole klizanja za ukupno 200 polaznika. Škola klizanja bit će ograničena na jutarnje sate prema dogovoru sa križevačkim osnovnim školama.

	Prihod od najma klizališta
	Izvršitelj ima pravo na sav prihod od klizališta (maksimalna cijena ulaznice iznosi 2,5 EUR, te najma klizaljki 2,5 EUR)


Naručitelj Grad Križevci će osigurati:

· slobodnu površinu za montažu klizališta na Trgu J.J. Strossmayera u Križevcima, prilaz kamionom do lokacije te odgovarajući viličar za istovar opreme,
· priključak električne energije te troškove potrošnje električne energije na prostoru klizališta i pratećih objekata,
· priključak vode te troškove potrošnje vode na prostoru klizališta i pratećih objekata,
· zaštitarsko-čuvarsku službu na klizalištu za razdoblje izvan radnog vremena klizališta vikendom (sa petka na subotu i subote na nedjelju), dok će tijekom preostalog dijela tjedna, klizalište biti pokriveno kamerama uz intervenciju prema potrebi.

Ostale napomene: 

· Izvršitelj je dužan osigurati ispravnu opremu, poštovati rokove za pripremu, otvorenje i rad klizališta te je dužan održavati ispravnost i kvalitetu ledene plohe.



Ponuditelj/Izvršitelj: 		



___________________                   MP 		   	________________________
   (mjesto i datum)				      		   (potpis ovlaštene osobe)
